ব্ল্যাকটাউন ইন্টারন্যাশনাল স্পোর্টসপার্ক

ব্ল্যাকটাউন ইন্টারন্যাশনাল স্পোর্টসপার্ক সিডনি'র উপকণ্ঠে রুটি হিল এলাকায় অবস্থিত একটি বহু ক্রীড়া উপযোগী স্টেডিয়াম। এ স্টেডিয়ামে দু'টি ক্রিকেট মাঠ রয়েছে। এছাড়াও অস্ট্রেলীয় রুলস ফুটবল, অ্যাথলেটিক্স ট্র্যাক এন্ড ফিল্ড, সফ্টবল ও বেসবল খেলা আয়োজন করা হয়। পূর্বে এ স্টেডিয়ামটি ব্ল্যাকটাউন অলিম্পিক পার্ক নামে পরিচিত ছিল। ২০০০ সালে অনুষ্ঠিত সিডনি অলিম্পিকে সফ্টবল ও বেসবল খেলা আয়োজনের জন্য স্টেডিয়ামটি নির্মাণ করা হয়। ২০১০ থেকে ২০১২ সালের মধ্যবর্তী সময়কালে প্রশিক্ষণ ও প্রশাসনসংক্রান্ত কাজে ব্যবহার করা হয়। প্রস্তাবিত পরিকল্পনা ২০১৮ ও ২০২২ সালের ফিফা বিশ্বকাপে আবেদনকারী স্বাগতিক দেশের অংশ হিসেবে ফুটবল খেলা আয়োজনের লক্ষ্যে অস্ট্রেলিয়ার আবেদন গ্রহণ করার লক্ষ্যে অ্যাথলেটিক্স ট্র্যাককে ফুটবল স্টেডিয়ামে উন্নীত করা হয় ও স্টেডিয়ামের নামকরণ করা হয় ব্ল্যাকটাউন স্টেডিয়াম। এর দর্শক ধারণ ক্ষমতা ৪১,০০০। প্রতিযোগিতার পরবর্তীকালে ২৬,০০০ দর্শকে নেমে আনার পরিকল্পনা করা হয়। ২০১৪ সালে ওয়েস্টার্ন সিডনি ওয়ান্ডারার্স কর্তৃপক্ষ প্রশিক্ষণ ঘাঁটি, দপ্তর ও যুব একাডেমি এখানে গড়ে তোলে। কয়েক মিলিয়ন ডলার ব্যয়ে নির্মিত স্টেডিয়ামটিতে চিকিৎসা কেন্দ্রও রয়েছে। তথ্যসূত্র আরও দেখুন ২০১৫ ক্রিকেট বিশ্বকাপ মেলবোর্ন ক্রিকেট গ্রাউন্ড বহিঃসংযোগ Official website